b'\n_START_ARTICLE_\nTurbodizelski motor\n_START_PARAGRAPH_\nTurbodizelski motor ali samo turbodizel je dizelski motor, ki uporablja turbopolnilnik za prisilno polnjenje. Turbopolnilnik pove\xc4\x8da koli\xc4\x8dino zraka, ki vstopi v valje in tako pove\xc4\x8da mo\xc4\x8d motorja. Ker polnilnik izkori\xc5\xa1\xc4\x8da energijo izpu\xc5\xa1nega plina, se tako pove\xc4\x8da tudi izkoristek. Turbopolnjeni motor je tudi la\xc5\xbeji od atmosfersko (nepresilno) polnjenega motorja iste mo\xc4\x8di._NEWLINE_Popularnost turbodizlov se je v zadnjih dveh desetletjih zelo pove\xc4\x8dala._NEWLINE_Turbopolnik je izumil \xc5\xa1vicarski in\xc5\xbeenir Alfred B\xc3\xbcchi v za\xc4\x8detku 20. stoletja.'